CELEX: C2004/228/50
Language: fi
Date: 2004-09-11 00:00:00
Title: Asia C-279/04: Retten i Hørsholmin 4.6.2004 tekemällään päätöksellä esittämä ennakkoratkaisupyyntö asiassa Anklagenmyndigheden vastaan Steffen Ryborg

11.9.2004   
            
            
               FI
            
            
               Euroopan unionin virallinen lehti
            
            
               C 228/25
            
         Retten i Hørsholmin 4.6.2004 tekemällään päätöksellä esittämä ennakkoratkaisupyyntö asiassa Anklagenmyndigheden vastaan Steffen Ryborg
   (Asia C-279/04)
   (2004/C 228/50)
   Retten i Hørsholm on pyytänyt 4.6.2004 tekemällään päätöksellä, joka on saapunut yhteisöjen tuomioistuimeen 28.6.2004, Euroopan yhteisöjen tuomioistuimelta ennakkoratkaisua asiassa Anklagenmyndigheden vastaan Steffen Ryborg seuraaviin kysymyksiin:
   
               1 a
            
            
               Onko EY:n perustamissopimuksen 39 artiklaa, 49 artiklaa ja 10 artiklaa tulkittava siten, että ne ovat esteenä sille, että jäsenvaltiossa vaaditaan sellaisen moottoriajoneuvon rekisteröimistä, joka kuuluu työnantajalle, jonka kotipaikka on rajanaapurina olevassa jäsenvaltiossa ja jota työntekijä, jolla on kotipaikka ensiksi mainitussa jäsenvaltiossa, käyttää työssään ja vapaa-ajallaan molemmissa jäsenvaltioissa?
            
         
               1 b
            
            
               Siinä tapauksessa, että arvioitaessa kysymystä 1 a on otettava huomioon se, onko ajoneuvon yksityiskäyttö toissijaista sen ammattikäyttöön nähden, yhteisöjen tuomioistuinta pyydetään täsmentämään, mitä arviointiperusteita kansallisen tuomioistuimen on käytettävä ratkaistaessa sitä, onko ajoneuvon muu kuin suppeasti ymmärrettynä ammatillinen käyttö toissijaista ammatilliseen käyttöön nähden, kun lähtökohdaksi otetaan, että ajoneuvon käyttö on ammatillista, ks. vastaavasti yhteisöjen tuomioistuimen asiassa C-127/86, Yves Ledoux, antama tuomio (Kok. 1988, s. 3741, 18 kohta)